Stesen LRT Taman Bahagia

Stesen LRT Taman Bahagia ialah stesen Transit Aliran Ringan yang terletak di Petaling Jaya, Selangor, Malaysia sebahagian daripada Laluan Kelana Jaya. Stesen ini dibuka pada 1 September 1998 sebagai sebahagian segmen pertama laluan ini yang melalui 10 stesen antara stesen Kelana Jaya dan stesen Pasar Seni. Ciri-ciri stesen Lokasi Stesen ini terletak sepanjang Jalan SS 2/3, Petaling Jaya, Selangor. Persimpangan Taman Megah Lebuhraya Damansara–Puchong Lebuhraya Damansara-Puchong terletak kira-kira 300m utara stesen. Kawasan perumahan berdekatan stesen ini adalah SS 2, SS 3, SS 4 dan SS 24 Petaling Jaya. Stesen ini juga terletak berhampiran SMK Taman SEA dan Masjid Aminah al-Muhairi. Pelan stesen Stesen ini adalah stesen bertingkat dengan tiga tingkat:aras platform, aras legar dan aras tanah. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, kemudahan parkir disediakan oleh Majlis Bandaraya Petaling Jaya (MBPJ). dan rak basikal yang boleh memuatkan sehingga 20 basikal. Perkhidmatan bas Bas RapidKL laluan T783, T784 serta bas PJ City laluan PJ03, PJ04 dan PJ05 berkhidmat di stesen ini. Rujukan